
DĖL įstatymų projektų derinimo    
Teikiame išvadoms gauti Lietuvos Respublikos darbo kodekso 170, 178, 179, 180 ir 184 straipsnių pakeitimo ir papildymo įstatymo projektą, Lietuvos Respublikos ligos ir motinystės socialinio draudimo įstatymo 2, 5, 17, 20 ir 21 straipsnių pakeitimo įstatymo projektą, Lietuvos Respublikos tarnybos Kalėjimų departamente prie Lietuvos Respublikos teisingumo ministerijos statuto 53 straipsnio pakeitimo įstatymo projektą, Lietuvos Respublikos specialiųjų tyrimų tarnybos statuto 30 straipsnio pakeitimo įstatymo projektą, Lietuvos Respublikos valstybės saugumo departamento statuto 43 straipsnio pakeitimo įstatymo projektą, Lietuvos Respublikos vidaus tarnybos statuto 41 straipsnio pakeitimo įstatymo projektą, Lietuvos Respublikos krašto apsaugos sistemos organizavimo ir karo tarnybos įstatymo 68 straipsnio pakeitimo įstatymo projektą (toliau vadinama – projektai).

Projektai parengti įgyvendinant Lietuvos Respublikos Vyriausybės 2008-2012 metų programos įgyvendinimo priemonių, patvirtintų Lietuvos Respublikos Vyriausybės 2009 m. vasario 25 d. nutarimu Nr. 189 „Dėl Lietuvos Respublikos Vyriausybės 2008-2012 metų programos įgyvendinimo priemonių patvirtinimo“ (Žin., 2009, Nr. 33-1268), 3 lentelės „Lietuvos Respublikos Vyriausybės 2008-2012 metų veiklos strategijos nuostatų įgyvendinimo priemonės“ 1284 priemonę. 
Projektais siekiama įteisinti 3 mėnesių nuo įvaikinimo vaiko priežiūros atostogas ir 75 procentų (nuo 2011 m. liepos 1 d. – 70 procentų) kompensuojamojo uždarbio dydžio motinystės (tėvystės) pašalpos arba 85 procentų (nuo 2011 m. liepos 1 d. – 70 procentų) vidutinio darbo užmokesčio dydžio išmokos (statutiniams pareigūnams) atostogų laikotarpiu mokėjimą įtėviams, nepriklausomai nuo įvaikinto vaiko amžiaus. Projektais taip pat siekiama sudaryti palankias sąlygas šeimoms įvaikinti vyresnio amžiaus vaikus. 

Projektais siūloma atitinkamai pakeisti Lietuvos Respublikos darbo kodeksą, Lietuvos Respublikos ligos ir motinystės socialinio draudimo įstatymą, Lietuvos Respublikos tarnybos Kalėjimų departamente prie Lietuvos Respublikos teisingumo ministerijos statutą, Lietuvos Respublikos specialiųjų tyrimų tarnybos statutą, Lietuvos Respublikos valstybės saugumo departamento statutą, Lietuvos Respublikos vidaus tarnybos statutą, Lietuvos Respublikos krašto apsaugos sistemos organizavimo ir karo tarnybos įstatymą.
Galiojančiuose Lietuvos Respublikos teisės aktuose įtvirtinta, kad vaiko priežiūros atostogos suteikiamos vaikams iki 3 metų prižiūrėti, o motinystės (tėvystės) pašalpa mokama iki vaikui sueis 2 metai. Šios įstatymų nuostatos taikomos ir įtėviams, įvaikinusiems atitinkamo amžiaus vaikus. 
Tačiau tokia situacija neatitinka žmonių lygiateisiškumo principo, nes asmenys, apdrausti ligos ir motinystės socialiniu draudimu, įvaikinę vyresnį vaiką, neturi galimybės bent kelis mėnesius skirti daugiau dėmesio vaiko adaptacijai savo šeimoje, formuoti saugius tarpusavio prieraišumo ryšius po įvaikinimo. 

Priėmus projektus, bus sukurtos palankesnės sąlygos įvaikinto vaiko adaptacijai įtėvių šeimoje, įtėviams, draustiems ligos ir motinystės socialiniu draudimu, atostogų laikotarpiu būtų kompensuojama dalis dėl įvaikinimo prarastų darbo pajamų.
Siunčiame projektus ir prašytume per 10 darbo dienų nuo šio rašto gavimo dienos pateikti pastabas ir pasiūlymus dėl projektų tobulinimo.
Priėmus projektus neigiamų pasekmių nenumatoma.  

Projektų numatomo teisinio reguliavimo poveikio vertinimas pateikiamas pažymoje (pridedama).

Visuomenė gali pateikti savo pastabas ir pasiūlymus dėl projektų per 10 darbo dienų nuo projektų paskelbimo Lietuvos Respublikos Seimo teisės aktų projektų informacinėje posistemėje.

Projektą parengė Socialinės apsaugos ir darbo ministerijos Piniginės paramos, vaikų ir jaunimo departamento Vaikų ir jaunimo skyrius (skyriaus vedėja Daina Urbonaitienė, tel. 2668131, el.p. daina.urbonaitiene@socmin.lt), tiesioginė projekto rengėja – Vaikų ir jaunimo skyriaus vedėjo pavaduotoja Areta Miškinienė, tel., 2664225, el.p. areta.miskiniene@socmin.lt). 
PRIDEDAMA: 

1. Lietuvos Respublikos darbo kodekso 170, 178, 179, 180 ir 184 straipsnių pakeitimo ir papildymo įstatymo projektas ir lyginamasis variantas, 4 lapai;

2. Aiškinamasis raštas Dėl Lietuvos Respublikos darbo kodekso 170, 178, 179, 180 ir 184 straipsnių pakeitimo ir papildymo įstatymo projekto, 3 lapai;

3. Lietuvos Respublikos ligos ir motinystės socialinio draudimo įstatymo 2, 5, 17, 20 ir 21 straipsnių pakeitimo įstatymo projektas ir lyginamasis variantas, 4 lapai;

4. Aiškinamasis raštas dėl Lietuvos Respublikos ligos ir motinystės socialinio draudimo įstatymo 2, 5, 17, 20 ir 21 straipsnių pakeitimo įstatymo projekto, 3 lapai;

5. Lietuvos Respublikos tarnybos Kalėjimų departamente prie Lietuvos Respublikos teisingumo ministerijos statuto 53 straipsnio pakeitimo įstatymo projektas ir lyginamasis variantas, 2 lapai;

6. Aiškinamasis raštas dėl Lietuvos Respublikos tarnybos Kalėjimų departamente prie Lietuvos Respublikos teisingumo ministerijos statuto 53 straipsnio pakeitimo įstatymo projekto, 3 lapai;

7. Lietuvos Respublikos specialiųjų tyrimų tarnybos statuto 30 straipsnio pakeitimo įstatymo projektas ir lyginamasis variantas, 2 lapai;

8. Aiškinamasis raštas dėl Lietuvos Respublikos Vyriausybės nutarimo dėl Lietuvos Respublikos specialiųjų tyrimų tarnybos statuto 30 straipsnio pakeitimo įstatymo projekto, 3 lapai;

9. Lietuvos Respublikos valstybės saugumo departamento statuto 43 straipsnio pakeitimo įstatymo projektas ir lyginamasis variantas, 2 lapai;

10. Aiškinamasis raštas dėl Lietuvos Respublikos Vyriausybės nutarimo dėl Lietuvos Respublikos valstybės saugumo departamento statuto 43 straipsnio pakeitimo įstatymo projekto, 3 lapai;

11. Lietuvos Respublikos vidaus tarnybos statuto 41 straipsnio pakeitimo įstatymo projektas ir lyginamasis variantas, 2 lapai;

12. Aiškinamasis raštas dėl Lietuvos Respublikos Vyriausybės nutarimo dėl Lietuvos Respublikos vidaus tarnybos statuto 41 straipsnio pakeitimo įstatymo projekto, 3 lapai;

13. Lietuvos Respublikos krašto apsaugos sistemos organizavimo ir karo tarnybos įstatymo 68 straipsnio pakeitimo įstatymo projektas ir lyginamasis variantas, 2 lapai;

14. Aiškinamasis raštas dėl Lietuvos Respublikos Vyriausybės nutarimo dėl Lietuvos Respublikos krašto apsaugos sistemos organizavimo ir karo tarnybos įstatymo 68 straipsnio pakeitimo įstatymo projekto, 3 lapai;

15. Lietuvos Respublikos Vyriausybės nutarimo dėl kai kurių įstatymų pakeitimo įstatymų projektų pateikimo Lietuvos Respublikos Seimui projektas, 1 lapas;

16. Numatomo teisinio reguliavimo poveikio vertinimo pažyma, 1 lapas. 

	Viceministrė
	Audra Mikalauskaitė


	Areta Miškinienė, tel. 2664225, el. p. areta.miskiniene@socmin.lt

